ועדת העלייה, הקליטה והתפוצות, כנסת 25, פרוטוקול מספר 114, 2023-12-19 00:00

עודד פורר: אני מתכבד לפתוח את ישיבת ועדת העלייה, הקליטה והתפוצות בנושא מענה והסברה של משרדי הממשלה בשפות שונות

עודד פורר:  היום ה-19 בדצמבר 2023, ז' בטבת התשפ"ד

עודד פורר:  לפני שנעבור לדיון עצמו ולנושא הדיון אני כן רוצה לציין ולהזכיר את סמל ראשון בוריס דונבצקי, בן 21, מקריית ביאליק, לוחם שריון, חייל בודד שלחם בגדוד 46 בעוצבת עקבות הברזל 401, ונפל בעזה ביום ראשון ה-17 בדצמבר, השבוע

עודד פורר:  הוא הועלה מדרגת סמל לדרגת סמל ראשון לאחר מותו

עודד פורר:  בוריס טען קשר בטנק שלו, עלה למדינת ישראל בשנת 2018 במסגרת תוכנית נעל"ה, למד בכפר הנוער אלוני יצחק

עודד פורר:  לבוריס יש אחד אחד

עודד פורר:  סבתו ודודו מתגוררים באריאל והוריו חיים בחו"ל

עודד פורר:  יהי זכרו ברוך, השם ייקום דמו

עודד פורר:  ולצערי, רשימת הנופלים הולכת ומתארכת

עודד פורר:  בתוכם יש רבים שהם עולים חדשים או ותיקים, אבל קשר הדם הזה במדינת ישראל, שנוגע בין כל אחד ואחת, למי שנולד פה ולמי שלא נולד פה, הוא בא לידי ביטוי בצורה מובהקת וכואבת בחודשים האחרונים

עודד פורר:       בתוך כך, גם סוגיית החטופים לא יורדת מסדר היום אצלנו

עודד פורר:  והתמונות מאחוריי אמנם התעדכנו עם חלק מהתמונות שירדו, לשמחתנו, כשחזרו לכאן חלק מהחטופים

עודד פורר:  אבל בינתיים, בסוף השבוע האחרון נהרגו יותם חיים, אלון לולו שמריז וסאמר פואד אל-טלאלקה, שנורו בשוגג על ידי חיילי צה"ל

עודד פורר:  זה אחד האירועים הטרגיים, הכואבים, שוברי הלב, שאני חושב שעברנו גם כחברה ישראלית

עודד פורר:  יהי זכרם ברוך

עודד פורר:  אבל, אפשר לומר שהם נהרגו כאנשים חופשיים שהצליחו לברוח מתופת

עודד פורר:       אני גם אציין את חילוץ גופותיהם מעזה של החיילים החטופים; רב"ט ניק בייזר וסמל רון שרמן, בני 19 במותם

עודד פורר:  בניהם של משפחות עולים מברית המועצות ומארגנטינה

עודד פורר:  ושוב, אנחנו רואים את הרקמה האנושית הזאת של החברה הישראלית באה לידי ביטוי ברגעים קשים וכואבים

עודד פורר:  אני מקווה שכולנו נקפיד לזכור את שותפות הגורל הזו גם ברגעים שמחים, לא רק בכאב

עודד פורר:  יהי זכרם של הנופלים ברוך

עודד פורר:      אני רוצה לתת לרכז נעל"ה באלוני יצחק, מרק רחלין, לומר כמה מילים

עודד פורר:  בבקשה, מרק

עודד פורר:  נמצא איתנו בזום

עודד פורר:  בוקר טוב

מרק רחלין: כן, שלום, בוקר טוב

מרק רחלין:  אני נכנסתי לכאן בשביל לספר על בוריס, בוגר שלנו, שלמד באלוני יצחק, והגיע בפרויקט נעל"ה ב-2018, למד כאן שלוש שנים בכפר הנוער אלוני יצחק

מרק רחלין:  הוא סיים בהצטיינות, למד מקדמות לא פשוטות, למה טוב

מרק רחלין:  הוא גם היה ילד שובב

מרק רחלין:  אחר כך, אחרי שהוא סיים פה, הוא התגייס לשריון

מרק רחלין:  הוא מאוד אהב את השירות שלו בשריון

מרק רחלין:  כאשר אני הודעתי פה לחניכים שבכלל לא הכירו אותו על זה שהוא נהרג, התחלתי את השיחה ב-"אתם בטח לא מכירים אותו", ומסתבר שכל מי שלומד פה יותר משנה הכיר את בוריס, כי הוא הגיע הרבה לכפר, הגיע לטקסים

מרק רחלין:  והוא אסף סביבו את החבר'ה הצעירים, החדשים, והציג את עצמו והסביר מה הוא עושה בצה"ל, מה הוא עושה בחיים

מרק רחלין:  ולמעשה, כולם הכירו אותו בצורה כזאת או אחרת

מרק רחלין:  הוא אפילו נפגש עם כמה חבר'ה מקוץ לכותלי בית הספר

מרק רחלין:      במהלך השהות שלו פה, הלמידה, וכמו שאמרתי, הוא למד בצורה נהדרת, לא היו לו בעיות עם הלמידה, למרות שאני לימדתי אותו היסטוריה והוא תמיד אמר לי "מרק, אני לא אוהב היסטוריה" - והצליח

מרק רחלין:  ומה שמעניין ועכשיו מתגלה, וידענו את זה, ידענו שהוא מנגן על תופים בצורה נהדרת, תמיד בילה בבית המוזיקה המון שעות, וידענו שהוא צילם סרטוני הדרכה כאלה על אלוני יצחק לתלמידים הבאים ששוקלים להתקבל לפרויקט נעל"ה

מרק רחלין:  אז הוא הלך בכיתות, נכנס לחדר האוכל והציג את האוכל, ויש לנו חוגים וכן הלאה, והוא עשה זאת ביוזמתו

מרק רחלין:  ועכשיו לראות את הסרטונים האלה זה מצמרר, באמת

מרק רחלין:  אבל עכשיו כשזה קרה, האינסטגרם והפייסבוק מתפוצצים בסרטונים חדשים, שמסתבר שהוא היה משורר

מרק רחלין:  לא ידעתי את זה אבל הייתה לו איזו, הוא קיבל הערה ממורה לפיזיקה באיזה שיעור והוא השתמש לפעמים לא נאותה, והוא החליט להגיב על זה ולכתוב פואמה שלמה על זה שהוא מפסיק להשתמש בשפה לא יפה כי זה לא הולם אותו

מרק רחלין:  וראיתי את הסרטון, לא הכרתי את הסרטון הזה בזמן שהוא היה פה

מרק רחלין:  ראיתי את זה

מרק רחלין:  פשוט ילד כשרוני מכל צד שלא תסתכל

עודד פורר: אני אשמח אם תעביר את הפואמה הזאת פה

עודד פורר:  הייתי מחלק אותה לחברי הכנסת אולי, לחלקם

מרק רחלין: האמת, היא ברוסית, אז צריך תרגום ראוי לפואמה

עודד פורר: יש חברי כנסת שיידעו לתרגם אותה בכנסת

עודד פורר:  מאיפה עלה בוריס?     

מרק רחלין: בוריס עלה מסמרה ברוסיה, מרכז רוסיה

מרק רחלין:  ההורים שלו לא עלו לארץ

מרק רחלין:  הם הגיעו רק בגלל הנסיבות

מרק רחלין:  הגיעו אתמול בערב

מרק רחלין:  דיברתי עם אבא שלו וזו הייתה השיחה הכי קשה בחיים שלי

מרק רחלין:  יש לו אח קטן שהוא לא הגיע ונשאר ברוסיה

מרק רחלין:  זהו

מרק רחלין:  אחרי שהוא סיים פה הוא וכמה חברים שכרו דירה בקריית ביאליק

מרק רחלין:  הם גרו שם, הוא אהב לבשל

מרק רחלין:  ואת זה ראו גם בתקשורת, סיפרו כמה הוא מגיע לסוף השבוע בימים חמישי ושישי ומתחיל לבשל ומאכיל את כולם

מרק רחלין:  אהב את זה מאוד

מרק רחלין:  זהו

עודד פורר: תודה רבה על המילים האלה לזכרו של בוריס

עודד פורר:  יהי זכרו ברוך

עודד פורר:  השם ייקום דמו

עודד פורר:       בתוך כך, כחלק מהנושאים שבהם אנחנו עוסקים סביב מלחמת חרבות ברזל, אז אנחנו מקיימים היום ישיבה שביעית בנושא היענות מוקדי הממשלה והסברה בשפות שונות עבור העולים החדשים

עודד פורר:  אני שב ומציין, כמו מהדיון הראשון, בסך הכל עד עכשיו הייתה התקדמות משמעותית ברוב משרדי הממשלה לגבי מענה בשפות

עודד פורר:  בדיון האחרון התברר כי גם מרבית המשרדים הצליחו להתגבר על הקשיים הטכניים ולתת מענה כלשהו

עודד פורר:  הצורך במענה בשפות זרות באמצעות נתב שמפנה למענה בשפות הוא חשוב והכרחי

עודד פורר:  אגב, לא רק בשעת מלחמה אלא גם בשעת שגרה

עודד פורר:  כמובן שמי שהצליח כבר ויצר את המנגנון הזה, אין שום סיבה שהוא יהיה רק למלחמה, הוא צריך להיות גם בשגרה

עודד פורר:  בעיקר במשרדים שבהם יש נגיעה בתחומי החיים השוטפים של אזרחי ישראל ובהם גם העולים החדשים

עודד פורר:      אנחנו מדברים על כך שיש צפי לעלייה גדולה בעקבות המלחמה, ולכן בוודאי שהמענה הזה יצטרך להישאר

עודד פורר:  ונזכור גם שהשנתיים האחרונות היו שנתיים עשירות בעולים

עודד פורר:  אנחנו מדברים על מספרים שלא ראו כאן במשך עשרים שנה, מה שגם כן מחדד את הנושא

עודד פורר:  וצריך לזכור שעולים כאלה שהגיעו בשנתיים האחרונות עדיין זקוקים למענה בשפות

עודד פורר:  ולא נחזור למשבר האולפנים שהיה פה ולימודי העברית, אבל גם אם הם נכנסו לאולפן ולמדו עברית הם עדיין זקוקים, בטח בעבודה מול משרד ממשלתי, בטח בעבודה עם הנושאים המקצועיים, למענה בשפות

עודד פורר:  במהלך הדיונים נחשפנו למוקד שהפעילה אוניברסיטת בר אילן בהתנדבות מלאה, שמשרדי הממשלה גם הסתייעו בו לא מעט

עודד פורר:  אבל המוקד הזה הפסיק את פעילותו בגלל היעדר מימון

עודד פורר:       כחלק מהחשיפה של המוקד הזה בוועדה אז הסתבר גם שיש עלייה בדרישה והרבה מאוד משרדים השתמשו בו, אבל כדי לפעול עד ה-1 במרץ נדרשו 100,000 שקלים

עודד פורר:  המימון הזה לא נמצא על ידי משרדי הממשלה

עודד פורר:  המוקד הזה נסגר בתחילת דצמבר כבר

עודד פורר:  זאת אומרת שמתחילת דצמבר אין את המענה של המוקד של בר אילן שנתן סיוע למשרדי הממשלה השונים, ואני רוצה לשמוע איך מתגברים על זה

עודד פורר:  כדי לפתוח אותו מחדש כבר מדברים על עלות של כ-360,000 שקלים

עודד פורר:  אגב, גם זה לא משהו שמשרדי הממשלה לא יכולים להתמודד איתו, כן?     

ולדימיר בליאק: לא יכולים לעמוד בו

עודד פורר: אלא אם כן הם נותנים מענה אחר

עודד פורר:  ופה אנחנו נרצה לשמוע מה המאמץ שמבצעת הממשלה

עודד פורר:  המוקד של משרד העלייה והקליטה לא יכול היום לתת מענה כל כך רחב, למיטב הבנתי

עודד פורר:  אלא אם כן הדברים השתנו

עודד פורר:  יש פה כמה גופים שצריכים לתת לנו סקירה

עודד פורר:  אני ביקשתי מפיני יצחקי ממערך ההסברה הלאומי לעדכן את רשימת המענים בשפות זרות

עודד פורר:  קיבלנו את העדכון הזה הבוקר

עודד פורר:  אני גם רואה שנעשתה עבודה בהרבה מאוד משרדים מתוך כך, ואני מזכיר לכם - - -     

פיני יצחקי: לא אני ריכזתי, מערך הדיגיטל הלאומי ריכז

עודד פורר: בסדר, קיבלנו את זה

פיני יצחקי: הסמכתי אותו

עודד פורר: ומתוך כך יש כמה משרדים שהיו צריכים לענות פה

עודד פורר:  זה גם משרד התחבורה והכלכלה שהבטיחו הפעלת מענה בשפות וגם נציגת אגף שיקום בצה"ל, שהודתה שאין מענה בשפות זרות, והבטיחו שתוך שבועיים יופעל נתב כזה

עודד פורר:  לקראת הדיון הנוכחי קיבלנו עדכון ממשרד הכלכלה שהנתב בשפות התחיל לעבוד

עודד פורר:  מערך הדיגיטל, בהמשך לדברים שעלו פה, מערך הדיגיטל הלאומי, שהוצג כמי שאמור למצוא את הפתרון, הודיע לוועדה שהוא לא הגורם הרלוונטי בממשלה למתן השירות הזה

עודד פורר:  אני אומר את זה למשרד העלייה והקליטה שהפנו אותנו כל פעם למערך הדיגיטל - חזרנו חזרה לנקודת ההתחלה במובנים האלה

עודד פורר:  אני חוזר ואומר, אני חושב שפה משרד העלייה והקליטה חייב להיכנס יותר לעובי הקורה

עודד פורר:  בסוף זה המנדט שלכם גם לשים את הנושא הזה על שולחן משרדי הממשלה השונים

עודד פורר:       קיבלנו עדכון שבוצע קמפיין משותף למשרד העלייה והקליטה ומערך ההסברה הלאומי בנושא מוקד אחוד למענה בשפות של משרד העלייה והקליטה – 2994 – והופקו סרטונים בשפה הרוסית ואמהרית, ומודעה לציבור הוותיק, לסייע לעולים חדשים

עודד פורר:  האמת, יצא לי לשמוע את זה גם ברדיו לא פעם ולא פעמיים ולהסתייע במוקד הטלפוני הנ"ל

עודד פורר:  עד כאן הדברים שלי

עודד פורר:  מפה אני רוצה לתת למשרדי הממשלה להתייחס

עודד פורר:  אני אתחיל ממשרד הקליטה ואחר כך נשמע ממשרד הבטחון, התחבורה והכלכלה

עודד פורר:  בבקשה

רותם כהן: אז כאמור באמת היינו בשבועיים של קמפיין, וזה המקום גם להודות למערך ההסברה הלאומי על העבודה המשותפת

רותם כהן:  הקמפיין הזה באמת היה משותף ונתן גם מענה לעולים בשפות השונות – אמהרית, רוסית, צרפתית – באמת לעודד אותם להתקשר, וגם לישראלים שמכירים עולים, לדחוף אותם להתקשר למוקד

עודד פורר: אגב, ראיתם עלייה בפניות?     

רותם כהן: לא דרמטית

רותם כהן:  הייתה עלייה מסוימת, אבל לא מאוד גדולה

רותם כהן:  אנחנו כן יכולים להגיד בהקשר הזה שבאמת תגברנו מאוד את המוקד

רותם כהן:  אנחנו יכולים להגיד שאנחנו עומדים בתקופה הזו על 92% מענה וזמן המתנה של כדקה

רותם כהן:  שזה בסכך הכל, ביחס למוקדים, באמת בסדר גודל טוב

רותם כהן:  וגם שביעות הרצון של העולים, כשאנחנו דוגמים אותה, היא טובה

רותם כהן:       חשוב לי להגיד עוד דבר, דרך אגב, במסגרת הזו, כמו שציינתי בוועדות הקודמות, הקמנו את מערכת "עוטף עולים" שבעצם נותנת מידע יותר רחב ליועצים שעונים כדי שיוכלו להתעסק בגורמים אחרים

רותם כהן:  חשוב לי לציין שאנחנו כבר אחרי כברת דרך בתוך התקופה הזאת, בתוך המלחמה הנוראית הזו, ואני יכול להגיד שגם עשינו איזושהי בדיקה של הפניות שהגיעו אלינו

רותם כהן:  עד עכשיו הגיעו אלינו מתחילת המלחמה, מה-8 באוקטובר, שזה יום ראשון, עד היום, 50% מהשיחות שהגיעו אלינו, מהפניות שהגיעו אלינו, היו בעברית; 43% ברוסית; ועוד 5% באנגלית

רותם כהן:       זאת אומרת, 98% מהשיחות שהתקבלו גם אצלנו, וכאמור עודדנו מאוד גם בשפות אחרות, גם במדיות, גם בהודעות קוליות, עיקר הפניות, 98% בעצם הסתכמו בשלוש השפות האלו

רותם כהן:  וזהו נתון משמעותי

רותם כהן:  לא לזלזל בפניות האחרות שהתקבלו בשפות אחרות, אבל אנחנו רואים שהמסה היא בעצם בשפות האלו

עודד פורר: המסה היא בשפה הרוסית, ואז יש לך עוד 5% באנגלית

רותם כהן: נכון

רותם כהן:  המסה היא בשפה הרוסית ובעברית

רותם כהן:  אני יכול להגיד שכתוצאה מהדבר הזה גם עשינו עבודה משותפת, וגם יציג את זה איתן פסח, יחד עם מערך הדיגיטל כדי לייצר איזושהי הבנייה משותפת של איך אנחנו נותנים מענה בגדול

רותם כהן:  אז אני יכול להגיד מהמקום הזה שעצם העובדה שהמסה היא ברוסית ואנגלית, שאלה השפות היותר ניכרות למעט עברית, שם, אם נסתכל במיפוי שגם הועבר אליך אדוני יושב-הראש, בעצם יש מענה במרבית המוקדים

רותם כהן:  זאת אומרת, במסה אנחנו מטפלים

רותם כהן:  כאשר בשפות האחרות בנינו איזשהו מנגנון משותף שאנחנו נחיל אותו בתקופה המאוד קרובה, שבעצם המשרד יוכל לסייע בתמלול השיחות

רותם כהן:  אני חוזר על מה שאמרתי גם בוועדות הקודמות – אנחנו לא נוכל להיכנס לעולם התוכן המקצועי של המוקדים

רותם כהן:  אנחנו כן נוכל לדאוג, וזו בדיוק הכוונה, ללכת עם העולה בשפה שלו ולהעביר אותו בצורה שלמה ממשרד העלייה והקליטה אל הגוף המקצועי בשפתו שלו, כדי באמת לדאוג שתהיה סגירת מעגל טיפול

רותם כהן:  ולשם אנחנו מכוונים

רותם כהן:  אני חושב שכדאי שאיתן יציג את זה

איתן פסח: טוב, נעים מאוד, איתן פסח, מנהל היחידה לשיפור השירות במערך הדיגיטל

איתן פסח:  אז קודם כול, אנחנו רואים שבאמת חלק גדול מהמשרדים, לפי הנתונים שאספנו עבורכם, המעודכנים, כבר עשו מהלך בעקבות הלחץ שלך בוועדה, ופה יש מקום להגיד מילה טובה

איתן פסח:  זירזו את המענה

איתן פסח:  והיום, בטח שאלה שנותנים שירות לקו רחב מאוד, מצב השפות הרבה יותר טוב

איתן פסח:  ואנחנו כמובן רוצים שזה ילך וישתפר

איתן פסח:  אבל עוד פעם, יש את מצב הביניים הזה שהוא כרגע במצב החירום, ופה בתיאום עם המשרד לקליטת עלייה ופורום סמנכ"לי השירות, שאנחנו נערב אותו בתוך התהליך הזה, נייצר פה תהליך שבאמצעותו במשרד שבאמת נתקע באיזושהי בעיה ולא יכול לתת מענה, המשרד לקליטת עלייה יתגבר את היכולת שלו לתת את המענה הזה

איתן פסח:  וזה יהיה לתקופת הביניים, עד שהמשרד יתארגן עם המענה

איתן פסח:  כי כמו שאמרנו, בשורה התחתונה, משרד צריך לשרת את הלקוחות שלו גם בהתאם לשפה שלהם, זאת אחריותו

איתן פסח:  ומתארגנים לזה

איתן פסח:      זאת אומרת, זה משהו שאתה רואה גם בהתפתחות שעכשיו ראינו בין הדוח הראשון לדוח השני שהעברנו לכם

איתן פסח:  ואם יש נושאים נקודתיים או דברים שעולים, או חוסר שביעות רצון ספציפי ממשרד ספציפי, אנחנו כמובן נשמח להיכנס ולסייע ולראות מה עושים כדי לפתור את זה

איתן פסח:  כרגע אני מציע שאנחנו פשוט נתחיל עם התהליך הזה ונמדוד את עצמנו, נראה אם הוא עובד ואם המשרדים אכן נעזרים בזה

עודד פורר: בואו נתחיל עם מי שאני יודע שפתר את הבעיה

עודד פורר:  משרד הכלכלה, הבנתי שפתר

תמר מירסקי: היי, בוקר טוב

תמר מירסקי:  כן, אנחנו הכנסנו נתב בשפות

עודד פורר: מתי נכנס הנתב?     

תמר מירסקי: לפני 13 ימים, ב-6 בדצמבר

עודד פורר: אגב, היו פניות כתוצאה מהנתב הזה?     

תמר מירסקי: כן, אז הנתונים הם כאלו: במהלך 13 הימים שהנתב עובד קיבלנו 17 שיחות ברוסית, 5 שיחות בצרפתית, 2 באנגלית ו-2 באמהרית

עודד פורר: לפני הנתב לא היו לכם פניות בשפות?     

תמר מירסקי: היו לנו בודדות, גם

תמר מירסקי:  פחות ממה שאנחנו רואים עכשיו בנתונים האלה

תמר מירסקי:  לפחות שזיהינו

תמר מירסקי:  זאת אומרת, היו שיחות שמתנתקות - - -     

עודד פורר: זה בדיוק מה שניסיתי להבהיר פה במהלך הישיבות

עודד פורר:  כשאין נתב אז השיחות פשוט נעלמות

תמר מירסקי: אלה הנתונים, וכרגע, לפי הסיכום שלנו עם משרד העלייה והקליטה, הם מועברים למוקד שלהם

תמר מירסקי:  אז אני מבינה עכשיו שיש מגמה להחזיר אותם, זאת אומרת, כמובן שאנחנו ניתן שירות מיטבי בליווי של מתורגמן וכל מה שצריך

תמר מירסקי:  זה בהחלט, בוודאי

רותם כהן: אני אתייחס למה שתמר אומרת

רותם כהן:  אנחנו הרחבנו את הפעילויות של מוקד ביזנס איי אל שנותן בעצם שירות בשפות לעולים

רותם כהן:  זה היה מיועד להביא עסקים, לסיוע בעסקים, אבל נתנו שם יכולות גם של סיוע במיסוי, גם סיוע בנושאים של עבודה וכיוצא בזאת

עודד פורר: שהוא ניתן בשפות?     

רותם כהן: שהוא ניתן בשפות

רותם כהן:  והוא ניתן, לדעתי מהשעה 08:00 עד 20:00

רותם כהן:  ובאמת יש לנו הסדר מול משרד הכלכלה של פניות

עודד פורר: זאת אומרת, הנתב מנתב אליכם

רותם כהן: הם מעבירים אותם אלינו בהעברה חמה ואנחנו קולטים את השיחות האלו ומטפלים בהם, כן

רותם כהן:  כי יש לנו באמת את המידע ויש לנו את ה-'ביזנס איי אל' שנותן מענה ספציפית לעולמות האלו ולאוכלוסיות האלו

רותם כהן:  אז הרחבנו את המענה, ואז אני חושב שגם יש מענה הרבה יותר שלם לעולים

רותם כהן:  גם בקמפיין ששיווקנו את 2994, אז בעצם גם משם אתה יכול להגיע ל-'ביזנס איי אל'

רותם כהן:  הכנסנו את כל המספרים של משרד העלייה והקליטה ל-2994 כדי לא להעמיס על עולים, וזה נאמר גם בקמפיין שייצרנו – לעודד אותם לפנות ל-2994 בנושאים האלה

עודד פורר: אוקיי

עודד פורר:  משרד התחבורה, מירי רחמים

מירי רחמים: היי, גם אסף אמור להיות פה, אבל גם אני יכולה לדבר על הרשות הארצית לתחבורה ציבורית

מירי רחמים:  אז כמו שעדכנו בישיבות הקודמות, מרכז השירות של הרשות הארצית לתחבורה ציבורית נותן את המענה המלא עם מוקדנים במקום בעברית, אנגלית, ערבית ורוסית, שזה בעצם נותן מענה מאוד-מאוד מקיף

מירי רחמים:  בנוסף אנחנו יצאנו לגיוס של מוקדנים בשפה האמהרית – מה שלא היה בעצם במסגרת - - -     

עודד פורר: את מדברת על מה? על 5678?     

מירי רחמים: לא, 7878

עודד פורר: אוקיי

מירי רחמים: אנחנו עדיין נמצאים בגיוס

מירי רחמים:  בנוסף, אנחנו בעצם הטמענו נוהל חדש שמאפשר שיחות ועידה של נציג

מירי רחמים:  לא רצינו שאנשים שמתקשרים ואינם דוברים אחת מארבע השפות הניתנות, להפנות אותם למוקד חיצוני, אז אנחנו מבחינתנו עשינו נוהל שהמוקדן עונה ומעלה מוקדן חיצוני, כאשר התבססנו בעצם על המוקד של בר אילן

מירי רחמים:  לצערי הרב, המוקד הזה כרגע לא עובד, אז אנחנו צריכים למצוא פתרון חלופי לדבר הזה כדי לתת באמת מענה רחב

עודד פורר: מוקד המידע של התחבורה הציבורית נותן מענה גם לגבי הרכבת?     

מירי רחמים: כן, בטח

עודד פורר: אני שואל כי אני רואה מוקד נפרד של רכבת ישראל

מירי רחמים: יש גם מוקד נפרד של רכבת ישראל, כמו שיש מוקד נפרד של כל מפעיל

מירי רחמים:  אבל המוקד הארצי של התחבורה הציבורית, מרכז השירות הארצי נותן את המענה על כל התחבורה הציבורית – רכבת, רכבת קלה, אוטובוסים

עודד פורר: ועל מה נסמכתם בעצם? על בר אילן?     

מירי רחמים: אנחנו נסמכנו על בר אילן

עודד פורר: אז מה תעשו עכשיו? מה אתם עושים מה-1 בדצמבר?     

מירי רחמים: אנחנו עשינו נוהל שירות חדש שבעצם מאפשר לנציגים לעשות שיחות ועידה עם מוקד בר אילן

מירי רחמים:  בנוסף כמובן יש לנו, ובזה אני מדברת רק על עניין האמהרית, כן? בנושא של שיחות בעברית, ערבית ואנגלית יש לנו מוקדנים משלנו שבעצם נמצאים בכל שעות הפעילות של המוקד, שזה כמעט 24 שעות ביממה, לפחות בחלק מהימים

מירי רחמים:  שזה משהו אחר

מירי רחמים:  פה אני מדברת רק בנושא האמהרית

מירי רחמים:  וחוץ מזה, יש גם מוקדנים באמהרית שנמצאים במוקד

מירי רחמים:  אז אם יש אפשרות שמוקדן יקבל את השיחה ויענה אז כמובן שאנחנו עושים את זה אצלנו ולא מעבירים את זה הלאה

מירי רחמים:  בגדול, חוץ מזה גם באמת עשינו הרבה מאוד בחינה לשיפור וטיוב השירות והמענה בשפות זרות, ובאמת אני חושבת שהמענה היום הוא מענה מצוין שניתן ברוב השפות הזרות עם זמן המתנה מאוד-מאוד קצר ומענה יעיל

מירי רחמים:  ואנחנו כל הזמן גם עוקבים אחרי זה

מירי רחמים:      ספציפית בנושא השפה האמהרית וגם בכל שפה אחרת שמוקד השירות של בר אילן ידע לתת מענה, כולל תאילנדית וכולל כל מיני שפות שאנחנו לא יכולים להתחייב למענה מאצלנו 24/7, אז אנחנו צריכים עזרה פה של משרד העלייה והקליטה

עודד פורר: אוקיי

עודד פורר:  כשאת אומרת עזרה של משרד העלייה והקליטה – מה? אתם מעלים אותם בוועידה? איך?     

מירי רחמים: כן, בוועידה

מירי רחמים:  אנחנו נצטרך ועידה של מוקד

מירי רחמים:  בעצם מה שיחליף את בר אילן

מירי רחמים:  אנחנו לא מוצאים, ביום-יום אין לנו פערים כאלה

מירי רחמים:  כי באמת המוקדים שלנו כוללים מאות מוקדנים, ובדרך כלל יש מוקדנים גם בשפות זרות

מירי רחמים:  אבל במידה וכן, ובמיוחד כדי שהדבר הזה, אנחנו כבר אפיינו נתב שאמור לעלות ממש בתחילת ינואר, שכולל אמהרית

מירי רחמים:  אבל בשביל הדבר הזה, בשביל שנוכל להתחייב על מענה בכל שעות הפעילות או לפחות בשעות מוגדרות, אז אני צריכה גם באמת את המוקד של בר אילן או מוקד חלופי אחר שאפשר להעלות מתורגמן בוועידה

מירי רחמים:  לכל שפה שתהיה

עודד פורר: נשמע רגע את משרד הקליטה

רותם כהן: אני אגיב

רותם כהן:  א' מוקד משרד העלייה והקליטה בעצמו לא עובד 24/7

רותם כהן:  זאת אומרת, להעלות 24/7 מוקדן, גם לנו אין היכולת הזו

עודד פורר: בנושא של התחבורה הציבורית, אני לא חושב שבשתיים בלילה יש צורך

רותם כהן: אז אני אגיד ככה – כן ניתן במידה ויש בעיה עם עולה להפנות אותו ל-2994

רותם כהן:  אנחנו נעמוד איתו בקשר, נציג דובר השפה שלו, אנחנו נתמלל את הצורך שלו, ונעביר את זה לגוף כדי שיטפל בו

רותם כהן:  להעלות מישהו אונליין - - -     

עודד פורר: למה אתם לא מחיים פשוט את המוקד של בר אילן? גם מבחינת תקציבית אני אומר

עודד פורר:  בסוף, זו עלות של שני עובדים בערך

רותם כהן: בסופו של דבר, בשיח שהיה עם מערך הדיגיטל, אנחנו בדקנו גם אפשרויות של ספק יחיד וכל מיני אפשרויות להתקשר איתם בצורת בזק – זה לא עלה

רותם כהן:  הבדיקה נעשתה באמת במערך הדיגיטל ואולי הם יוכלו להרחיב אם תרצה, אבל זה לא עלה

רותם כהן:  זאת אומרת שצריך ללכת פה להליך מכרזי כפי שנתחייב

רותם כהן:  הליך מכרזי, ואדוני יושב-הראש מכיר את העולמות האלו, זה לא תהליך של יום או יומיים

רותם כהן:  גם אם אנחנו רוצים לעשות את זה - - -     

עודד פורר: ניסיתם לעשות מהלך של מיזם משותף?     

רותם כהן: מה הכוונה מיזם משותף?     

עודד פורר: מיזם משותף זה אומר שבעצם הגוף השני לוקח חלק ב-50% מהעלות

עודד פורר:  זה מיזם משותף, זה אחד מסעיפים הפטור של מכרז

עודד פורר:  עכשיו יכול להיות שאת המיזם המשותף הזה תרצה הסוכנות היהודית לקחת בו חלק

עודד פורר:  אני לא יודע, לא אכפת לי

עודד פורר:  לא אכפת לי אם זה בר אילן או הסוכנות היהודית או מישהו אחר

עודד פורר:  אבל צריך למצוא פה פתרון שהוא פתרון מהיר

רותם כהן: אז אני שוב אומר, באלטרנטיבות הקיימות כרגע, האלטרנטיבות הן אלטרנטיבות מכרזיות כי אין ספק שהוא ספק אחד בסופו של דבר

רותם כהן:  גם להעסיק מישהו שייתן שירות לממשלה דרך הסוכנות היהודית, אני לא בטוח כמה הדבר הזה - - -     

עודד פורר: מיזם משותף זה אחד מסעיפי הפטור המכרזיים

עודד פורר:  כמו שיש ספק יחיד, אחד מהם זה גם מיזם משותף

עודד פורר:  ויכול להיות שבשיח הזה עם בר אילן הייתם הולכים לתהליך

עודד פורר:  ואז מפרסמים שיש מיזם משותף עם בר אילן

עודד פורר:  הרי, אם הם יושבים, למשל, אני מניח שהעלות של המוקד הזה היא לא 360,000 שקלים

עודד פורר:  עכשיו, 360,000 שקלים זה מה שבר אילן זקוקה כדי להפעיל אותו ברמה סבירה

עודד פורר:  אבל הם נותנים את הטלפון והם נותנים את המקום

עודד פורר:  כי מוקד כזה עולה הרבה יותר מ-360,000 שקלים

עודד פורר:  ואז במיזם משותף אז נכנס לתוך סעיפים הפטור

עודד פורר:  אתה מפרסם אותו

עודד פורר:  יכול להיות שיבוא גוף אחר שיגיד "אני יודע לעשות את זה", ובסדר

עודד פורר:  אבל זה הליך הרבה יותר קצר, הרבה יותר מהיר, וגם הרבה יותר זול למדינה

עודד פורר:  הרי, בסוף אתה לוקח את העסק הזה מרים אותו גם בזמן קצר וגם בחצי עלות

רותם כהן: בשלב זה, במשאבים הקיימים, והדבר הזה גם עלה בפני מנכ"ל המשרד, המשרד לא יוכל לקחת

עודד פורר: זאת אומרת, המשרד לא מסוגל לעמוד ב-360,000 שקלים?     

רותם כהן: המשרד לא יכול לעמוד גם ברמה התקציבית וגם ברמת המשאב הנדרש להקים - - -     

איתן פסח: חשוב גם לציין אולי עוד נתון

עודד פורר: אתה לא צריך להקים את זה

עודד פורר:  מי שמקים את זה זה מי שעושה איתך את המיזם

עודד פורר:  משרד הקליטה, יש לו הרבה מאוד מיזמים משותפים עם חלק מהגופים

עודד פורר:  לא הוא מפעיל אותם

איתן פסח: אדוני יושב-הראש, חשוב אולי לציין בהקשר הזה עוד נתון, שכמו שאנחנו מבינים למעלה מ-50% מהפניות שהגיעו למוקד הזה של בר אילן, לפחות בתקופה שמסרו את הנתונים, הן של ביטוח לאומי

איתן פסח:  וכמו שאתם יכולים לראות פה בטבלה, ביטוח לאומי מעניק שירות בשפות

איתן פסח:  ולכן, יכול להיות שזה בכלל מייתר את רוב הצורך במוקד מהסוג הזה, במיוחד שרוב משרדי הממשלה כבר מתארגנים לקראת הנושא הזה של מענה

איתן פסח:  ויש לנו את המשלים של משרד הקליטה

עודד פורר: לא יודע, כרגע בביטוח לאומי המענה למשפחות שכולות הוא רק בעברית, למשל

איתן פסח: אני חושב שיש פה נציגה של ביטוח לאומי, בזום

עודד פורר: איזבלה, כן

איזבלה דרגונצקי:  כן, שלום

איזבלה דרגונצקי:  יש מוקד - - -     

עודד פורר: לפני כן, יש לי עוד שאלה לתחבורה, על הרכבת הקלה בירושלים

עודד פורר:  נחזור אליה אחר כך

עודד פורר:      טוב, איזבלה, אנחנו מבינים שאצלכם המענה למשפחות שכולות הוא רק בעברית

איזבלה דרגונצקי: כן, למשפחות שכולות בשלב הזה המענה הוא באמת רק בעברית

איזבלה דרגונצקי:  יש לנו נציגים במוקד הכללי שלנו, יש מענה גם ברוסית, גם באמהרית, גם בערבית וגם בעברית כמובן

איזבלה דרגונצקי:  בנושא ספציפי של משפחות חטופים המענה הוא בעברית, אבל אם יש דרישה לשפות אחרות, בגלל שהמוקד הזה נמצא בתוך המוקד שלנו, אז אנחנו נותנים לזה את המענה

עודד פורר: אבל, אני אחזור עוד פעם על מה שעלה פה בכל המוקדים האחרים

עודד פורר:  ברגע שהמענה הראשוני ואין נתב לשפות, מי שזקוק לפנייה בשפות לא מסוגל לעבור שלב

עודד פורר:  הוא פשוט לא מסוגל לעבור שלב

עודד פורר:  ובטח כשאנחנו מדברים על מענה למשפחות שכולות

עודד פורר:  ספציפית האירוע שאנחנו נמצאים בו עכשיו, עם הרבה מאוד משפחות שכולות שאין להן, ותכף אנחנו נגיע לצה"ל לאגף נפגעים, אבל הם מגיעים לביטוח לאומי

איזבלה דרגונצקי: יש לנו מענה בשפות ואנחנו נבחן האם אפשר להרחיב אותו גם למוקד הספציפי הזה

עודד פורר: אם כבר יש לכם מענה בשפות, למה לא לתת את האלטרנטיבה הזאת שם?      כן, אני רוצה לעבור לצה"ל, סגן אלוף גל כהנר

גל כהנר: צוהריים טובים לכולם

גל כהנר:  סגן אלוף גל כהנר, קצינת פניות הציבור של הצבא

גל כהנר:  אז אנחנו נותנים כרגע, המענה שלנו הוא על בסיס מוקדנים שיודעים את השפות

גל כהנר:  כתבנו בשבועיים האחרונים, אחרי שקיימנו דיונים ופגישות רבות, תפיסת הפעלה מוקדית בשפות זרות כדי שכל המוקדים בעצם יהיו תחת אותו מוקד אחד

גל כהנר:  תחת המוקד שלי – פניות הציבור של הצבא

גל כהנר:  אנחנו ממש בתהליכי ראיונות ואיתור חיילים בשפה האמהרית, ערבית ורוסית, שייתנו מענה

גל כהנר:  ובעצם המוקד שלי יהיה המוקד היחיד שייתן מענה לכל המוקדים האחרים ולכל הנושאים בצה"ל

גל כהנר:  מנפגעים ולוגיסטיקה, וכל מה שרק צריך, רפואה

גל כהנר:  והוא בעצם ייתן את המענה לכולם

גל כהנר:  יצרנו ממש ממשק שיודע לדבר את כל המוקדים ואת כל הנושאים

גל כהנר:  הנתב כבר מוכן

גל כהנר:  מחכים שהחיילים יתגייסו ונוכל להפעיל את הנתב הזה כמו שצריך

עודד פורר: מתי הם יתגייסו?     

גל כהנר: זה בין ינואר לפברואר-מרץ

עודד פורר: אבל למה לא להפעיל את הנתב עכשיו ולשתף פעולה אפילו עם משרדים אחרים? זה קצת מצחיק שלקצינת נפגעים בצה"ל המענה הוא רק בעברית

גל כהנר: לא, אז אני אומרת, מי שהיום צריך למענה בכל המוקדים, וזה חלק מתפיסת ההפעלה, מקבל מענה שמועבר דרך ועידה עם דובר רוסית

גל כהנר:  היום הייתה לנו שיחה ברוסית אז ידענו להעלות ולהביא מוקדנים בשפה הרוסית בכל המוקדים בצה"ל

גל כהנר:  המטרה היא ותפיסת ההפעלה היא שמינואר ועד מרץ שבאמת יהיה מוקד אחד בשפה לכל שפה שיקבל את המענה הזה

עודד פורר: כמוקד נפרד, לא באמצעות נתב?     

גל כהנר: הוא יהיה אצלי בשלוחה נפרדת

גל כהנר:  זאת אומרת, אתה תתקשר - - -     

עודד פורר: מה קורה כרגע אם מישהו דובר רוסית מתקשר לחמ"ל נפגעים בצה"ל

עודד פורר:  משפחה שכולה

גל כהנר: אנחנו יודעים להעלות לו דובר רוסית - - -     

עודד פורר: עונים לו בעברית כשהוא מתקשר? אני לא ניסיתי את חמ"ל הנפגעים בטלפון

עודד פורר:  אני יכול לנסות את זה עכשיו

גל כהנר: חמ"ל הנפגעים לא אמור לתת מענה לאזרחים

גל כהנר:  המוקדים של צה"ל נמצאים ב-1111, זה ענף כל מוקדי השירות של צה"ל

גל כהנר:  הם המוקדים הרשמיים

גל כהנר:  קפ"צ, המוקד שלי, הוא המוקד הרשמי של צה"ל

גל כהנר:  ולכן, הוא ייתן מענה לכל הנושאים בשפות

עודד פורר: אוקיי, אבל אתם פרסמתם בפרסום הרשמי את חמ"ל הנפגעים

עודד פורר:  בפרסום שיצא ממערך ההסברה

גל כהנר: כן, זה מגיע לאותו טלפון

עודד פורר: זה מגיע לאן?      

גל כהנר: זו דרך להגיע כדי שהם לא ימתינו - - -     

עודד פורר: 6755000

גל כהנר: אני אבדוק רגע את המספר

עודד פורר: 03-6755000, חמ"ל נפגעים צה"ל – המענה הוא בעברית בכלל

עודד פורר:  זה מה שאנחנו, ראינו את הפרסומים

גל כהנר: אז כלל המוקדים של צה"ל נמצאים ב-1111, הם המוקד האחוד של צה"ל

גל כהנר:  בתוך זה יש שלוחות

גל כהנר:  כאשר דובר בשפה הרוסית, אמהרית, ערבית יעלה – הוא ישמע בעצם - - -     

עודד פורר: אז שם יש נתב? הוא יקבל בנתב - - -     

גל כהנר: לא, הנתב עוד, ברגע שיגיע חייל הנתב הראשון יושמע

גל כהנר:  זאת אומרת, יגיע חייל ברוסית בינואר, והנתב של הרוסית יושמע

גל כהנר:  כל פעם אנחנו - - -     

עודד פורר: זאת אומרת, עד ינואר מענה בעברית בלבד

גל כהנר: עד ינואר מענה בעברית בלבד

גל כהנר:  ומי שמתקשר ומגיע אלינו - - -     

עודד פורר: לא מצאתם בכל צה"ל חייל דובר רוסית? אתם מחכים שמישהו יתגייס? לא מצאתם בכל המערך שלכם חייל דובר רוסית?     

גל כהנר: איתרנו את החיילים הרלוונטיים שיודעים לתת מענה ולהיות שירותיים

גל כהנר:  זה מקצוע בסוף

גל כהנר:  אז אני יכולה למצוא חייל בדברים אחרים, אבל צה"ל הוא ארגון גדול שצריך את האנשים שלו

גל כהנר:  אני לא אקח מש"קית ת"ש ואני גם לא אקח מפעילות הכרחית כרגע

עודד פורר: כן, אבל בינתיים המצב הוא שמי שדובר רוסית ופונה – אין לו מענה

גל כהנר: יש לו מענה כשהוא מגיע אלינו לנתב

גל כהנר:  הוא לא צריך, הוא פשוט מקבל את זה ישירות

עודד פורר: איך הוא יודע להגיע אליכם? לא הבנתי, את אומרת שאין נתב

גל כהנר: 1111 זה המוקד הרשמי

עודד פורר: יענו לי בעברית?     

גל כהנר: כן

עודד פורר: יענו לי בעברית, אני דובר רוסית – מה יקרה? מישהו עונה לי בעברית

עודד פורר:  מישהו עונה בעברית והפונה מתחיל לדבר ברוסית – מה קורה?     

גל כהנר: אז אנחנו יודעים למצוא לו מוקד

גל כהנר:  או שנמצא כרגע או שמעלים לו - - -     

עודד פורר: איך, מה אתם אומרים לו?     

גל כהנר: להמתין רגע, ומעלים לו מישהו

גל כהנר:  זה קורה לנו, לא אגיד הרבה, אבל גם לא פעם ולא פעמיים, אנחנו יודעים לתת את המענה הזה לכולם בכל השפות

גל כהנר:  באמהרית, ברוסית, בגרמנית

גל כהנר:  יש לנו מוקד עולים

עודד פורר: אני לא מצליח להבין למה אתם לא עושים נתב

עודד פורר:  כי בדרך כלל, מה שקורה זה שכשמישהו מתקשר, וראינו את זה כבר פה, וראינו את הנושא הזה חי במשרד הכלכלה שאמרו לנו "אין פניות"; עד שהם שמו נתב, ופתאום – יש פניות

עודד פורר:  כשאין נתב - - -     

גל כהנר: לא, אני לא רוצה לעשות נתב אם אין מי שיענה לו בצד השני ברוסית

עודד פורר: אבל את אומרת שיש לכם, את אומרת שכשיש מישהו שפונה ברוסית אומרים לו "חכה רגע ונביא לך מישהו בשפה הרוסית"

גל כהנר: נכון, אנחנו מוצאים מישהו שיכול לדון באותו רגע

גל כהנר:  זה משמרות, זה מי שנמצא

גל כהנר:  אנחנו לא יודעים להגיד שבכל רגע יהיה מוקד - - -     

עודד פורר: אז אני אומר, אפילו מענה שייקח הודעה בשפה הרוסית

עודד פורר:  מענה שייקח הודעה בשפה הרוסית ובשפה האנגלית

עודד פורר:  ראינו פה שרוב הפניות הן בשפה הרוסית וחלק הן באנגלית

גל כהנר: אוקיי

עודד פורר: יש עשר שלוחות בעברית

עודד פורר:  עכשיו, אם אני דובר רוסית ומתקשר, התקשר עכשיו פה העוזר שלי אליכם, אז הוא מקבל הקראה של עשר שלוחות בשפה העברית

עודד פורר:  אם אני דובר רוסית אני מנתק

עודד פורר:  אני לא מבין

גל כהנר: אז אני אומרת, אם אתה תהיה דובר רוסית אתה לא תקבל את כל עשר השלוחות, אתה תקבל שלוחה אחת - - -     

עודד פורר: על מה אני אלחץ? לא, אבל כשאתם עונים לי במוקד אתם מתחילים להגיד לי "כדי להגיע לפניות זה, כדי להגיע לזה, כדי להגיע לזה" – אני לא מבין

עודד פורר:  מבחינתי אין לי מענה

גל כהנר: היום נכון, אני אומרת בעוד חודש מהיום תקבל, תהיה לנו שלוחה אחת

עודד פורר: אז אני אומר, אז נכון, מה שאומר צה"ל, הארגון עם התקציב הגדול ביותר במדינת ישראל, 70 מיליארד שקל, משרד הבטחון, לא יכול לשים נתב - - -     

גל כהנר: אני לא נכנסת למספרים האלה, זה לא נראה לי מתאים

עודד פורר: למה לא? למה לא? זה לא סביר בעיני, תסלחי לי

עודד פורר:  זה לא מקובל

גל כהנר: בשביל זה אנחנו נותנים מענה

גל כהנר:  אנחנו לפני שבועיים היינו אצלך - - -     

עודד פורר: לוחות הזמנים הם כאלה שמבחינתי הם לא מתקבלים על הדעת

עודד פורר:  כי לא מתקבל על הדעת שהארגון הזה שמכיל את כל עם ישראל על כל גווניו ואופניו, וחלק מהפניות הן פניות ברגעים הקשים ביותר של הרבה מאוד אנשים, וצה"ל יודע לעשות עבודה מדהימה בנושא של קציני נפגעים, בנושא של ליווי משפחות – עושים עבודה מדהימה

עודד פורר:  אבל למה אם מישהו דובר רוסית או דובר אנגלית או דובר צרפתית לא יכול לקבל את השירות הזה?     

גל כהנר: אבל אני אמרתי שהוא מקבל היום, הוא פשוט לא - - -     

עודד פורר: פשוט לא עונים לו

עודד פורר:  לא, את פשוט, תשמעי גל, את לא יורדת פה לסוף דעתי

גל כהנר: לא, אני יורדת, אני רק אומרת שזה, אנחנו מבינים - - -     

עודד פורר: מי שפונה למוקד ולא מבין את השפה, לא מבין את השפה, הוא לא חוצה את הנתב שלכם

עודד פורר:  הוא לא מגיע אלייך בכלל

עודד פורר:  בודדים אולי כן כי הם לחצו על איזשהו מספר

עודד פורר:  הם לא יודעים על איזה מספר ללחוץ

גל כהנר: נכון

עודד פורר: והרוב שפונים בשפה ולא מבינים את השפה לא לוחצים, הם מנתקים

עודד פורר:  ואז הם מתחילים לחפש כל מיני, הם הופכים להיות אזרחים סוג ב'

עודד פורר:  עכשיו, אנחנו לא רוצים שהם יהיו אזרחים סוג ב', אנחנו בסך הכל רוצים שיהיה נתב בשפות

עודד פורר:  ולכן אני אומר, וזאת הבקשה שלי לצה"ל, זו הייתה הבקשה בדיון לפני שבועיים ואמרתם שתוך שבועיים יהיה מענה לזה

עודד פורר:  משרד הכלכלה הצליח לייצר את המענה הזה כדי שיהיה נתב בשפות

עודד פורר:  תעשו נתב, אפילו שייקח הודעה

גל כהנר: בסדר, הבנתי

גל כהנר:  מקבלת

עודד פורר: אפילו שיהיה מענה שלוקח הודעה בשפה

עודד פורר:  המפגש הראשון עם הנתב צריך להיות הפנייה לשפות

עודד פורר:  אם ההפניה היחידה שיש לך היא לשים חייל שרק יכול לקחת הודעה, תגידי לו "קח את ההודעה, תרשום, ואחר כך יחזור אליו הגורם הרלוונטי"

עודד פורר:  זה לגיטימי, אני יכול לקבל את זה שייקח לכם עד ינואר-פברואר עד שיהיה נתב שהוא נתב שעובד כמו שצריך

עודד פורר:  אבל לפחות בשלב הזה

עודד פורר:  אנחנו נמצאים גם במלחמה שבה יש לא מעט פניות כאלה

עודד פורר:  יש משפחות של חיילים, היום פתיחת הדיון הזה הייתה עם חייל בודד שההורים שלו חיים בחו"ל, והם לא מבינים מילה בעברית

גל כהנר: יש להם מענה

עודד פורר: איזה מענה? לאן הם יתקשרו?     

גל כהנר: יש מוקד הבודדים שנותן מענה ספציפית

גל כהנר:  אבל אני לא אכנס עכשיו לכל האוכלוסיות השונות, אני מקבלת את האמירה לגבי ההודעה

גל כהנר:  אנחנו לפני שבועיים היינו פעם ראשונה בדיון פה

גל כהנר:  אני יודעת שהיו זימונים ולא ידענו ולא זומנו

גל כהנר:  מלפני שבועיים הצלחנו, מה זה הצלחנו? כתבנו תפיסת הפעלה, איתרנו חיילים, ראיינו, יצרנו צו, והוא יושמש

עודד פורר: לא, אני מברך על זה

עודד פורר:  אני מברך על העבודה שעשיתם

עודד פורר:  אני רק אומר שגם בתוך העבודה הזאת יש פתרונות שמוצאים לטווח הקצר ויש פתרונות לטווח הארוך

גל כהנר: אוקיי

עודד פורר: עשיתם פתרון לטווח הארוך, שלפחות ממה שהצגת פה, הוא נשמע מצוין

עודד פורר:  בטווח הקצר שימו לפחות לשפות המרכזיות מענה שלוקח הודעה

גל כהנר: בסדר גמור

עודד פורר: מענה שלוקח הודעה אפילו

גל כהנר: בסדר גמור

עודד פורר: כדי שמי שמתקשר ולא מבין את השפה, יהיה לו מענה

גל כהנר: בסדר גמור

עודד פורר: אוקיי, אני חוזר לתחבורה, שאלה בנושא חברת כפיר – הרכבת הקלה בירושלים – יש מענה בעברית, ערבית ואנגלית בלבד

מירי רחמים: ברכבת, כמו שאמרתי מקודם, יש מרכז ארצי לתחבורה ציבורית שמתכלל - - -     

עודד פורר: הוא עונה גם על הרכבת הקלה?     

מירי רחמים: גם על הרכבת הקלה

מירי רחמים:  על כל אמצעי התחבורה הציבורית בישראל

עודד פורר: אוקיי

מירי רחמים: זה מוקד אחוד שעונה על כולם

מירי רחמים:  בנוסף, כל מפעיל מחזיק את מוקד השירות שלו

עודד פורר: כספק פרטי

מירי רחמים: אבל לא מטעם המשרד

עודד פורר: אליהם צריך לפנות בנפרד כי אלה מוקדים פרטיים

עודד פורר:  בבקשה, רותם, משרד הקליטה

רותם כהן: רגע לפני הסוף אני כן ארצה להתייחס ולהגיד שבסופו של דבר, משרד התחבורה ורוב המשרדים, משרד העלייה והקליטה עוד לא אבל אנחנו עובדים על זה, בסופו של דבר עובדים על ידי ספק מיקור חוץ

רותם כהן:  זאת אומרת, ככל שהם מספקים את המענה הזה ויש חוסרים, יכול להיות שהמקום פה גם לפנייה להפעיל את הלחץ ואת המשאבים, וזה יהיה יותר מהר מכל הליך מכרזי, לספקים, ולהביא את האנשים

עודד פורר: לספקים

עודד פורר:  אין לי התנגדות

רותם כהן: אני יודע

עודד פורר: כל משרד צריך לדעת לייצר את - - -     

רותם כהן: אני אומר, העניין הוא שכל פעם שאתה מכניס את תהליך השירות, כל גורם שאתה מכניס, אתה הופך את תהליך השירות במקום שזה יהיה אחד על אחד אתה הופך את התהליך להרבה יותר מורכז עם הרבה יותר סיכויים שהאזרח, במקרה הזה – העולה, ייפול בין הכיסאות

רותם כהן:  הנכון הוא שברגע שהוא יתקשר למוקד מסוים הוא יקבל שם את הטיפול, מה שנקרא, בצורה מלאה ומקצועית

רותם כהן:  ככל שזה בהקשר הזה, ובמשרד התחבורה וגם בתחבורה ציבורית זה מוקד מיקור חוץ ויש את השפות האלו, יכול להיות שאם יש פערים בשעות שווה להפעיל את הלחץ ואת התקציב על הספק הזה

עודד פורר: אוקיי, אסף רצה? בבקשה, אסף חורי, ואחר כך אני רוצה שוב את איזבלה מביטוח לאומי

אסף יגורי: טוב, אז קודם כל אני רוצה להתחבר למה שרותם אמר, וזה נכון, אנחנו עובדים על ידי ספקי מיקור חוץ

אסף יגורי:  ובהמשך למה שחברתי, מירי רחמים, אמרה, אנחנו נמצאים עכשיו בשלב האתגר בגיוס עובדים דוברי שפה אמהרית

אסף יגורי:  יש לנו מענה כיום בערבית, עברית, אנגלית

אסף יגורי:  אנחנו שיפרנו גם את המענים האלו

אסף יגורי:  היום אנחנו שולחים גם סמסים בשפות שונות לאזרח לאחר שהוא מתקשר אלינו

אסף יגורי:       ואנחנו עכשיו בשלבי גיוס של דוברי שפה אמהרית, כי אם נשים את זה על השולחן – במכרזים שלנו הספקים לא מחויבים לספק לנו את דובר השפה הזאת, ואנחנו עכשיו בשלבי גיוס

אסף יגורי:  התשתית של הנתב היא באמת מוכנה

אסף יגורי:  זאת אומרת, ההקלטות בשאר השפות, אנחנו פה רתמנו את העגלה לפני הסוסים כי חשבנו שאנחנו נשתמש במוקד של בר אילן – לא עלה בידנו

אסף יגורי:  אנחנו בשלבי גיוס אחרונים של דוברי השפה האמהרית, ואנחנו מקווים שעד ינואר באמת אנחנו נהיה שם

עודד פורר: תודה

עודד פורר:  איזבלה, אני רוצה להעלות בפנייך שתוך כדי אנחנו מקבלים פנייה מלובי המיליון, שזו עמותה שמסייעת לעולים חדשים

עודד פורר:  עזרו לעולים חדשים למלא טופס להבטחת הכנסה, הייתה בעיה טכנית שלא הצליחו לשלוח את המסמכים עקב תקלה במערכת

עודד פורר:  ואז קיבלו הודעה שצריך לבדוק, כדי לבדוק מה קרה לטופס צריך להתקשר למוקד 1299

עודד פורר:  שם כבר המענה הוא בעברית בלבד

עודד פורר:  לא יודע מה זה מוקד 1299, אבל

איתן פסח: 1299 זה מוקד של מערך הדיגיטל

עודד פורר: אוקיי

איתן פסח: שהמענה שם הוא לא בעברית בלבד, הוא בעברית, ערבית, רוסית ואנגלית

איתן פסח:  אני אשמח לקבל את הפנייה הזאת ולבדוק מה קרה שם

עודד פורר: אז אנחנו נעשה את החיבור הזה

עודד פורר:  100%

עודד פורר:  מישהו רוצה פה להוסיף משהו לפני שאני סוגר את הדיון? מערך הדיגיטל, בבקשה

עודד פורר:  יש לכם משהו להוסיף, למישהו?     

פיני יצחקי: אני אוסיף בקצרה, ברשותך, כבוד יושב-הראש

פיני יצחקי:  בכל אופן, אני חבר כבוד פה בוועדה, כבר שבעה דיונים מתחילת המלחמה

פיני יצחקי:  אז בסך הכל, באמת כמו שציינת, נעשתה פה כברת דרך, קפיצה מאוד משמעותית על ידי כל משרדי הממשלה

פיני יצחקי:  למרות שזה לא עוסק ממש בהסברה פר אקסלנס, זה התחום שבו אני עוסק, אלא יותר במענה השירותי, וראינו שרוב הנציגים פה באמת הם לא דוברים

פיני יצחקי:       שני דברים שאני רוצה כן לציין בפן ההסברתי

פיני יצחקי:  אחד זה אותו קמפיין שהוזכר פה שעשינו במשותף עם משרד הקליטה והעלייה בעלות של למעלה מחצי מיליון שקל

פיני יצחקי:  קיבלתי עכשיו תוך כדי מלפ"מ, ביקשתי מלשכת הפרסום הממשלתית את הנתונים של החשיפה, והיא כותבת למעלה מ-18 מיליון חשיפות

פיני יצחקי:  אני לא יודע בדיוק איך מודדים את זה, אבל 18 מיליון חשיפות

פיני יצחקי:  ובנינו, זה לא קמפיין בערוץ 12 או משהו כזה

פיני יצחקי:  אני מניח שזה נחשב נתונים טובים

פיני יצחקי:  היא יכולה להעביר לי תכף לפי שפות שביקשתי

פיני יצחקי:  אם נספיק אז מה טוב

פיני יצחקי:  אז באמת, סל הכל, וזה באמת פעולה הסברתית שעשינו לטובת העולים

פיני יצחקי:  כמו שאמרנו, וכמו שציין פה גם רותם, גם פנינו בשפות השונות לטובת העולים באמהרית, ספרדית, אנגלית, צרפתית ורוסית

פיני יצחקי:  כל אחד בערוצים שלהם

פיני יצחקי:  למי שיש ערוץ טלוויזיה אז גם פורסם בטלוויזיה

פיני יצחקי:  אם לא, היה בדיגיטל

פיני יצחקי:  והיה, נדמה לי, גם בעיתונות הרלוונטית

פיני יצחקי:  זה דבר אחד

פיני יצחקי:       הדבר השני זה הפנייה לציבור הישראלי לעזור בתחום הקליטה – "תדפקו בדלת של השכן העולה שלא מבין, תכוונו אותו" וכולי

פיני יצחקי:  הדבר הזה הוא טוב

פיני יצחקי:  הדבר השלישי זה אותו אולפן שדיברתי עליו גם בפעמים הקודמות, שהקמנו במערך ההסברה הלאומי

פיני יצחקי:  הקמנו אולפן בכלל למטרות המלחמה וההסברה הבינלאומית, אבל אנחנו מנצלים אותו גם לטובת אירוח של מנכ"לי משרדי הממשלה שיבואו וידברו אל הציבור הישראלי

פיני יצחקי:  הזמנו גם את כל המשרדים שישלחו נציגים בשפות, מומחים בתחומם, מנכ"לים וגם ראשי תחומים, אנשי מקצוע שיוכלו לדבר

פיני יצחקי:  אגב, מחר בא להצטלם מנכ"ל משרד העלייה והקליטה אצלנו באולפן

פיני יצחקי:  הגיעו עד עכשיו מנכ"לים במשרדים נוספים

פיני יצחקי:  נכון שכרגע זה בעברית, אנחנו יכולים לתרגם, שמים כתוביות ומפיצים את זה הלאה

פיני יצחקי:  הדבר הזה הוא חשוב, וזה גם איזושהי פעולה הסברתית שהיא לטובת כולנו

פיני יצחקי:  תודה

עודד פורר: תודה רבה

עודד פורר:  אני רוצה לסכם את הדיון

עודד פורר:  ראשית, להודות באמת לכל מי שעשה התקדמות בתהליך הזה

עודד פורר:  אמנם לקח לנו שבע ישיבות, אבל אני חושב שהצלחנו לקדם באמת בצורה יפה את נושא המענה ברוב משרדי הממשלה

עודד פורר:  אני כן אבקש - - -     

שלומית אבינח: את רוצה לומר משהו, קירה?     

עודד פורר: בבקשה

ז'ניה טברסקי: סליחה

ז'ניה טברסקי:  אני לא מדברת טוב עברית, אז אני אדבר באנגלית

ז'ניה טברסקי:      (נושאת דברים בשפה האנגלית, להלן תרגום חופשי)     יופי, אז אני כאן בשם ארגון "Our people", שזה ארגון שנוצר עם תחילת המלחמה באוקראינה, שעוזר לעולים דוברי רוסית שרוצים לעשות עלייה לישראל או שכבר עלו לישראל

ז'ניה טברסקי:  אנחנו עובדים עם בערך 1,500 אנשים בשבוע, וכבר עזרנו למעל 10,000 עם בעיות מגוונות כאן בישראל

ז'ניה טברסקי:  וחלק מהבעיות, וקודם כולל, אני עולה חדשה

ז'ניה טברסקי:  אני כאן שנתיים וחצי, והעברית שלי לא טובה מספיק, אפילו כדי להיות כאן ולבטא את עצמי כמו שצריך

ז'ניה טברסקי:  אז כמה שנים זה לוקח לאדם להשתלב לחלוטין בחברה הישראלית, עם המילים הרפואיות, עם המילים הקשורות לחוק, עם מילים הקשורות לשירותי משטרה, ביטוח לאומי? זה לפחות 3-4 לאדם ממוצע, ולאדם מבוגר יותר זה יכול לקחת אפילו יותר

ז'ניה טברסקי:  אבל אחת מבעיות המרכזיות שאנשים מתמודדים איתן כאן היא שחלק מהאתרים, הרבה מהאתרים הממשלתיים משתדלים לתרגם לאנגלית, לרוסית וכולי, אבל בכמות מוגבלת ביותר

ז'ניה טברסקי:      למשל, ביטוח לאומי או קופות חולים או משטרה, או אתר של משרד הקליטה: רואים דפים ברוסית ובאנגלית, אבל ברגע שרוצים להתחבר ולהיכנס לאזור האישי – זה טופס בעברית; ברגע שאתה צריך למלא טופס בקשה למשהו – זה הכול בעברית; ברגע שאתה צריך להיכנס ולמצוא פרטים מדויקים יותר, ויותר מידע או מסמכים ספציפיים – כל המסמכים האלה וכל הטפסים האלה בעברית

ז'ניה טברסקי:  וזה מאוד מקשה לעולים חדשים להרגיש שהשתלבו כאן, כי הם מרגישים מאוד מפוחדים ומאוימים מכמות הטפסים והמסמכים שהם יכולים לפספס

ז'ניה טברסקי:  זה רלוונטי למערכת הבנקאות, זה רלוונטי למערכת הרפואית

ז'ניה טברסקי:  אני עדיין לא יכולה להתחבר לחשבון "מכבי" שלי בלי גוגל תרגום

ז'ניה טברסקי:  פשוט בגלל שזה יותר מידי מידע

ז'ניה טברסקי:  וגם בשביל להירשם למשרד הפנים, צריך ללכת לאתר בעברית, למלא טפסים בעברית, לבחור אפשרויות בעברית

עודד פורר: אוקיי

עודד פורר:  רותם, רצית להגיב לזה? בעברית, יש לה מתרגם

רותם כהן: בקצרה, כן

רותם כהן:  ראשית, לנו יש אזור אישי נפרד בדיוק בגלל הנושא הזה של שפות

רותם כהן:  זאת אומרת, האזור האישי של משרד העלייה והקליטה הוא כן בשפות

רותם כהן:  זה דבר ראשון

רותם כהן:  אבל יש בעיה באמת בנושא הזה של אתרים

רותם כהן:  אני מחבר למכתב שהוציא מנכ"ל משרד העלייה והקליטה, אנחנו יצאנו למכרז שנקרא "מלינגו", של שירותי תרגום, כדי לתרגם טקסטים כמה שיותר

רותם כהן:  ואנחנו, מה שנקרא, שמים את זה על השולחן ל-2024 מאוד חזק, לתרגם כמה שיותר אתרי ממשלה לא של משרד העלייה והקליטה

רותם כהן:  עשינו את זה כבר הרבה במלחמה פה

רותם כהן:  לא מספיק

רותם כהן:  אני לא בא - - -     

עודד פורר: בתוך כך, אני אזכיר לכם את אתר "כל זכות" ואת התרגום שלו לשפה הרוסית, שבאמת נותן הרבה מאוד מענה

רותם כהן: נכון, שהוא גם עדיין חלקי

עודד פורר: אני אומר, הוא חלקי והוא גם דורש עדכונים שוטפים

רותם כהן: נכון, אני מסכים

רותם כהן:  אנחנו בתוך הדבר הזה, וזה משהו שמאוד-מאוד על הפרק

עודד פורר: יופי, תודה רבה

עודד פורר:       אז לסיכום הדיון, נשארנו בעצם עם נושא אחד פתוח שאני מברך את צה"ל על העבודה שהם עשו בטווח הארוך, אבל כן אני מבקש לייצר איזשהו פתרון לטווח הקצר

עודד פורר:       אני כבר לא אקבע עוד ישיבת מעקב, אומנם כן אזמן מתישהו במהלך ינואר, או שיהיה לנו את זה בהודעה או שאנחנו נזמן ונעלה את זה באחת מהישיבות שלנו לפני, רק את צה"ל, כדי לראות שבאמת הדבר הזה מתחיל לעבוד

עודד פורר:  ואני שב ומבקש מצה"ל, תייצרו מענה, גם אם הוא מענה נתבי שלוקח הודעות, אבל שזה יהיה המפגש הראשון שלפחות מי שמגיע בשפה מסוימת הוא יודע לאן ללכת

עודד פורר:  זה הדבר הבסיסי

עודד פורר:  תודה רבה לכולם, הישיבה נעולה